
Prosjekt: Forslag til overvåking av referanseforhold i vann i Norge, inklusive en kostnadsvurdering
Bakgrunn:
Norge har fått utsatt frist på vanndirektivet i 5 år. Pilotområder i hver vannregion (ca 20%) skal likevel følge framdriften til EU. Resterende 80% skal følge framdriften  med 5 års utsettelse. Dette betyr i praksis at basisovervåkingen i Norge må være igangsatt/ utbygd ved årsskiftet 2006/2007. Dette fordi basisovervåkingen i Norge er representativ overvåking i motsetning til flere land på kontinentet som har basisovervåking i ”alle” vannforekomster. Vannregionmyndighetene er ansvarlig for at tiltaksorientert overvåking settes i gang i hhv 2006/2007 og i 2011 avhengig av om det er pilotområde eller ikke. Selve pålegget om tiltaksorientert overvåking kan komme fra sentralt hold (eks. SFT). 

Basisovervåkingen skal benyttes som ”referanse for tiltak”. Overvåkingsgruppa vurderer kravene i direktivet slik at basisovervåkingen omfatter både fastsetting av referanseverdier, samt dokumentasjon av hvordan påvirkningsfaktorer som ligger utenfor vannregionen påvirker økologisk status (eks langtransport). I tillegg krever direktivet basisovervåking i utvalgte lokaliteter basert på størrelse og grenseoverskridende vassdrag m.m.

Dette prosjektet avgrenses til å videreutvikle kunnskap om referanseforholdene, og er en videreføring av prosjektet som NIVA/NINA gjennomførte våren 2005, men med nye forutsetninger innlagt av Overvåkingsgruppa. Forutsetningene er lagt inn for å få overvåkingen mest mulig forvaltningsrelevant. Prosjekter gjelder overflatevann; kyst og ferskvann.

 Gjennomføring av prosjektet

Prosjektet bør gjennomføres i trinn, med ulike delresultat. Det forutsettes tett kontakt mellom oppdragsgiverne og oppdragstakerne gjennom prosjektet (dvs. felles møter). Prosjektet gjelder både marint og ferskvann (unntatt SMVF). Prosjektet skal gjennomføres av NIVA/NINA i samarbeid.

1. Revurdering av antall lokaliteter som er nødvendig for å gjennomføre referanseovervåkingen. Nye statistiske analyser. Forutsetning a, b og c.

a. Grensen god/ moderat. Referanseovervåkingen skal sikre grunnlag for at forvaltningen skal kunne pålegge tiltak med en viss sikkerhet. Tiltak skal pålegges når en lokalitet har moderat status eller dårligere. Dette innebærer at forvaltningen har behov for å med rimelig sikkerhet avgjøre om det er signifikant forskjell mellom overvåkingsverdiene fra tiltaksorientert overvåking og fra basisovervåkingen. Dette innebærer videre at grensen mellom svært god og god økologisk status har liten praktisk betydning for forvaltningen. Direktivet sier heller ikke at det er påkrevd med referanseovervåking i svært god tilstand, bare at man skal kjenne til verdiene for parametrene. For øvrig kan det gjøres pålegg om tiltaksorientert overvåking hvis vannforekomsten er ”possibly at risk”, dvs. vannforekomsten kan ha god status. En referanseovervåking i forhold til grensen god - moderat, er tilstrekkelig til å avgjøre det skal pålegges tiltak i disse vannforekomstene. 

b. Utsagnskraft. Forvaltningen har behov for å kunne si med 80% sikkerhet at enn vannforekomst har moderat eller dårligere vannstatus. I det foreliggende arbeidet er det tatt utgangspunkt i at slike påvisninger skal kunne gjøres etter et års tiltaksovervåking når den sammenlignes med basisovervåkingen over samme tidsrom, ett år (HER ER JEG MEGET USIKKER PÅ OM  DET STÅR DET. FORVALTNINGENS BEHOV FOR UTSAGNSKRAFT DISKUTERES PÅ MØTET 23.SEPT, KL 12). Forvaltningen mener at overvåkingsverdier fra tiltaksorientert overvåking over 1?, 3? år (gitt 80% utsagnskraft) er tilstrekkelig  (HAR STOR BETYDNING FOR ANTALL MÅLINGER) . 

c. Direktivet angir ikke tallverdier for utsagnskraft. Overvåkingsgruppa ønsker at man skal ha 80% utsagnskraft (GITT NÆRMERE BESTEMT TIDSROM) for planteplankton,  og xxx. dyreplankton , makrofytter, og bunnfauna og velger antall lokaliteter etter det. Gruppa forutsetter at kvalitetselementene xx,  benitsk fauna skal overvåkes i samme antall lokaliteter, dvs. færre enn det som er angitt i den første referansestasjonsrapporten (HER MÅ MØTET DISKUTERE HVA FORVALTNINGEN FAKTISK TRENGER AV KVALITETSELEMENT, HVA SKAL DET LEGGES VEKT PÅ).  Dette reduserer utsagnskraften for bentisk fauna, og det er ønskelig med en  beregning på hva utsagnskraft blir for bentisk fauna gitt at dette antallet lokaliteter.  Alternativt må det vurderes om bentisk fauna har så stor naturlig variasjon, at ” det ikke er mulig å fastsette pålitelige typespesifikke referansevilkår pga høy naturlig variasjon”.
Møte avholdes for å legge fram forslag på utsagnskraft og antall lokaliteter innen 18. okt

2. Konkret forslag til overvåkingslokaliteter. Det samme utvalget av vanntyper som i opprinnelig rapport legges til grunn for forslaget. I tillegg legges breelver inn. Det forutsettes at prosjektet får tilgang på resultatene fra grovkarakteriseringen. I følge Stalsberg, NVE skal vi få tilgang på det som er gjort. Grovkarakteriseringen fra FMVA skal være ferdig i slutten av oktober. Kart over drikkevannskilder basert på overflatevann skal også legges til grunn (Morten sjekker ut om kart kan gjøres tilgjengelig).

a. For ferskvann må listen for referansestasjonene: Rebecca stasjonene med vanntypene LN3, LN5, RN2, RN3, RN5 and RN9 bli ferdig innen 4. november. Forslag til norske referansestasjoner med disse vanntypene skal være ferdig til nordisk møte den 8. og 9 november. Kart og innfylling av data i nordisk database gjøres. For øvrige ferskvannstyper og kystvann skal et forslag til lokalisering av øvrige referansestasjoner foreligge 20. nov. Forslaget på kyststasjoner skal ligge til grunn for diskusjoner med mulige samarbeidsparter i andre land, forhåpentligvis våren 2006. Samlet framstilling med kart og excel-fil gjøres (inkl. hva måles hvor m.m.).

b. Overvåkingsstasjoner  som har innsamlede dataserier prioriteres. Det kan velges lokaliteter med god og svært god økologisk status. Herunder hører MD’s programmer, NVE sin hydrologiske målinger og JOVA. For stasjoner som må nyetableres velges det lokaliteter som også har drikkevannsforsyning fra overflatevann. Prosjektet skal konkret utrede hvordan man kan dra nytte av NVE’s omfattende hydrologiske nettverk. Forslaget til konkrete marine overvåkingsstasjoner må i størst mulig grad velge lokaliteter fra pågående overvåking, samt lokaliteter der lange tidsserier har vært samlet inn (se NFR rapport). 

c. Der det mangler stasjoner for referanseovervåking grunnet menneskelig påvirkning, skal prosjektet foreslå lokaliteter for paleolimniske undersøkelser eller andre metoder for å fastsette referanseverdier (både marint og kyst). 

d. Ved nyetablering av stasjoner, skal disse om mulig legges til vernede områder eller planlagt vernede områder. 

e. Det skal utformes excelark med koordinater, stasjonsnavn og hvilke parametere som bør overvåkes på lokalitetene. Det som overvåkes per i dag føres inn med grønt, planlagt overvåking føres inn med annen farge. I tillegg utformes kart der forslagene til referansestasjoner tegnes inn. 

f. Er det mulig å MODELLERING REFERANSEVERDIER for noen vanntyper?

3. Kostnadsberegninger. Det skal gjøres en vurdering av hva tilleggsbevilgninger fra staten i 3 ulike nivåer får for konsekvensen av implementeringen av rammedirektivet. Vurderingen skal gjøres i forhold om kravene i direktivet er oppfylt (se gruppa’s rapport), og den praktiske konsekvensen ift. å få satt i gang tiltak. De tre kostnadsnivåene er: 0 i tilleggsbevilgning, ca. 12 mill i tilleggsbevilgning, samt et såkalt faglig minimum. Samtidig skal det framskaffes oversikt over pågående kostnader (de som er farget grønt i excel-arket over i punkt 2). Tall om kostnader pågående overvåking, får prosjektet ved å henvende seg til Overvåkingsgruppa. Prosjektet skal også anslå mulig innsparinger ved nordisk samarbeid om ferskvannsovervåking, og foreslå hvilke marine vanntyper det kan innledes flernasjonalt samarbeid på referanseovervåking. Muligheter for kostnadsreduksjoner ved flernasjonalt samarbeid marint anslås også.

Tidsplan

1. Statistiske beregninger skal være klare (18.okt), møte avholdes. Trinn 2 og 3 diskuteres

2. Lokalitetsforslag til felles nordiske stasjoner skal være klart (4. nov). 

3. Samlede lokalitetsforslag ferdig ca. 14. nov

4. Kostnadsanslag skal være klart (helst 14. nov, men også 25. nov Ok)

